rejauldu/bengali-wikipedia huggingface dataset:
ঘানা জাতীয় অনূর্ধ্ব-১৭ ফুটবল দল, ব্ল্যাক স্কার্লেটস নামেও পরিচিত, অনূর্ধ্ব-১৭ পর্যায়ে ফুটবলে ঘানার প্রতিনিধিত্ব করে। ঘানার ফুটবলের নিয়ন্ত্রণকারী সংস্থা ঘানা ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ পা কোয়াসি ফাভিন। ঘানা অনূর্ধ্ব-১৭ দুইবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের আফ্রিকান অ-১৭ কাপ অব নেশন্স বিজয়ী।  প্রতিযোগিতামূলক রেকর্ড  ফিফা অ-১৭ বিশ্বকাপ রেকর্ড  বছর রাউন্ড মোট খেলা জয় ড্র* হার গোল করেছে গোল খেয়েছে ১৯৮৫অংশগ্রহণ করে নি------ ১৯৮৭যোগ্যতা অর্জন করে নি------ ১৯৮৯প্রথম পর্ব302123 ১৯৯১চ্যাম্পিয়ন642*083 ১৯৯৩রানার আপ6501143 ১৯৯৫চ্যাম্পিয়ন6600134 ১৯৯৭রানার আপ6411145 ১৯৯৯তৃতীয় স্থান642*0195 ২০০১যোগ্যতা অর্জন করে নি------ ২০০৩------ ২০০৫প্রথম পর্ব303033 ২০০৭চতুর্থ স্থান7403139 ২০০৯যোগ্যতা অর্জন করে নি------ ২০১১------ ২০১৩------ ২০১৫------ ২০১৭কোয়ার্টার ফাইনাল530283 ২০১৯নির্ধারিত হয় নি------সর্বোমোট৯/১৭48301089438  আফ্রিকা অ-১৭ কাপ অব নেশন্স রেকর্ড  বছর রাউন্ড মোট খেলা জয় ড্র* হার গোল করেছে গোল খেয়েছে ১৯৯৫চ্যাম্পিয়ন5500161 ১৯৯৭তৃতীয় স্থান530296 ১৯৯৯চ্যাম্পিয়ন531183 ২০০১যোগ্যতা অর্জন করে নি------ ২০০৩------ ২০০৫রানার আপ530275 ২০০৭তৃতীয় স্থান5302115 ২০০৯যোগ্যতা অর্জন করে নি------ ২০১১------ ২০১৩গ্রুপ পর্ব302127 ২০১৫অযোগ্য হয়------ ২০১৭রানার আপ522*191সর্বমোট৭/১২3319596228   কাফ অ-১৬ ও অ-১৭ বিশ্বকাপ কোয়ালিফাইয়ারের রেকর্ড   বছর রাউন্ড মোট খেলা জয় ড্র* হার গোল করেছে গোল খেয়েছে১৯৮৫অংশগ্রহণ করে নি------১৯৮৭দ্বিতীয় পর্ব202011১৯৮৯তৃতীয় পর্ব421153১৯৯১চতুর্থ পর্ব531183১৯৯৩চূড়ান্ত পর্ব440091সর্বমোট৪/৫15942238  দলীয় সম্মাননা  ফিফা অনূর্ধ্ব-১৭ বিশ্বকাপ বিজয়ী: ২   ১৯৯১, ১৯৯৫  ফিফা অনূর্ধ্ব-১৭ বিশ্বকাপ রানার আপ: ২  ১৯৯৩, ১৯৯৭  ফিফা অনূর্ধ্ব-১৭ বিশ্বকাপ তৃতীয় স্থান: ১  ১৯৯৯  আফ্রিকান অ-১৭ কাপ অব নেশন্স বিজয়ী: ২  ১৯৯৫, ১৯৯৯  আফ্রিকান অ-১৭ কাপ অব নেশন্স রানার আপ: ২  ২০০৫, ২০১৭  আফ্রিকান অ-১৭ কাপ অব নেশন্স তৃতীয় স্থান: ২  ১৯৯৭, ২০০৭  তথ্যসূত্র  বহিঃসংযোগ  ঘানা ফুটবল অ্যাসোসিয়েশন প্রাতিষ্ঠানিক ওয়েবসাইট  বিষয়শ্রেণী:ঘানা জাতীয় ফুটবল দল বিষয়শ্রেণী:ফিফা অনূর্ধ্ব-১৭ বিশ্বকাপ বিজয়ী দেশ
তানবী আজমী () একজন ভারতীয় চলচ্চিত্র ও টেলিভিশন অভিনেত্রী। তিনি প্যায়ারি বেহনা (১৯৮৫), আকেলে হাম আকেলে তুম (১৯৯৫), ও দুশমন (১৯৯৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। তিনি বাজীরাও মস্তানী (২০১৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।  জীবনী তানবী আজমীর জন্মনাম সৌনহিতা খের। তার মাতা মারাঠি হিন্দি অভিনেত্রী ঊষা কিরণ এবং পিতা ডক্টর মনোহর খের। তার ভাই অদ্বৈত খের ও ভাতৃবধূ উত্তরা মহাত্রে খের ১৯৮২ সালের ফেমিনা মিস ইন্ডিয়া ওয়ার্ল্ড জয়ী এবং মিস ইন্ডিয়া প্রতিযোগিতায় প্রতিদ্বন্দ্বিতা করেন। তার ভাইঝি সৈয়ামি খের ২০১৬ সালের মিরজ্যা ছবির মাধ্যমে বলিউডে আগমন করেন।  আজমী চিত্রগ্রাহক বাবা আজমীর সাথে বিবাহবন্ধনে আবদ্ধ হন। এই দম্পতি তাদের গৃহপরিচারিকার দুই সন্তান মেঘনা ও বিরাজকে দত্তক নেন।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল ১৯৮৬ ফিল্মফেয়ার পুরস্কার শ্রেষ্ঠ পার্শ্ব অভিনেত্রী প্যায়ারি বেহনা  ১৯৯৫ আকেলে হাম আকেলে তুম  ১৯৯৯ দুশমন  ২০১৬ বাজীরাও মস্তানী  গিল্ড পুরস্কার খলচরিত্রে অভিনয়শিল্পী  শ্রেষ্ঠ পার্শ্ব অভিনেত্রী  জাতীয় চলচ্চিত্র পুরস্কার শ্রেষ্ঠ পার্শ্ব অভিনেত্রী   তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
মারোতিরাও ডি টুম্পল্লিওয়ার (১০ জুলাই ১৯১০ - ১৫ নভেম্বর ১৯৭১) একজন ভারতীয় রাজনীতিবিদ ছিলেন, যিনি ১৯৫৬ থেকে ১৯৬২ পর্যন্ত  রাজ্যসভায় বোম্বে রাজ্যের প্রতিনিধিত্ব করেছিলেন।   ১৯৬২ ও ১৯৬৭ সালে তিনি চিমুর থেকে দুবার মহারাষ্ট্র রাজ্য বিধানসভায় নির্বাচিত হয়েছিলেন।   তিনি একাত্তরে মারা যান এবং তাঁর দুই ছেলে ও দুই মেয়ে ছিল।    তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:মহারাষ্ট্রের রাজ্যসভা সদস্য বিষয়শ্রেণী:মহারাষ্ট্র বিধানসভার সদস্য ১৯৬২-১৯৬৭
নারায়ণগঞ্জ সদর উপজেলার আয়তন অনুযায়ী এটি তৃতীয়তম ইউনিয়ন।   ইতিহাস  নারায়ণগঞ্জ জেলার সদর উপজেলাধীন আলীরটেক ইউনিয়ন পরিষদ অত্র জেলার সদর উপজেলার মূল ভূখণ্ড হতে বিচ্ছিন্ন একটি ইউনিয়ন। বুড়িগঙ্গা ও ধলেশ্বরী নদী বেষ্টিত এই ইউনিয়নটি মূলত একটি নির্জন দ্বীপ-চর এলাকা। তথাপি শহরের খুব কাছাকাছি হওয়ায় শিক্ষা, সংস্কৃতি, ধর্মীয় ও সামাজিক অনুষ্ঠান পালন, খেলাধুলা সবকিছু মিলিয়ে এই ইউনিয়নটি নারায়ণগঞ্জ জেলায় কালের স্বাক্ষী হিসাবে দাড়িয়ে আছে। এখানে রয়েছে সরকারী-বেসরকারী শিক্ষা প্রতিষ্ঠান তথা প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, মাদ্রাসা, কিন্ডার গার্টেন, মসজিদ, খেলার মাঠ ও বেশ কয়েকটি ইটের ভাটা সহ বিভিন্ন দর্শনীয় স্থান। এখানকার খুব অল্প লোকসংখ্যা ও যান্ত্রিক কোলাহল মুক্ত প্রাকৃতিক মনোরম পরিবেশ সবাইকে মুগ্ধ করবে। সবকিছু মিলিয়ে অত্র ইউনিয়নটি একটি আদর্শ ও সুন্দর পরিবেশ।   তথ্যসূত্র
[[thumb|Geological_Changes_in_Ocean_Floor_Bengali_Infographic.pngভূতত্ত্বে মহাসাগরের তলদেশের পরিবর্তন]]  ভূতত্ত্বে মহাসাগরের তলদেশের পরিবর্তন বলতে বোঝায় পৃথিবীর ভূত্বকের নিচে, বিশেষ করে মহাসাগরের তলে সংঘটিত ভূতাত্ত্বিক পরিবর্তনসমূহ। এই পরিবর্তনগুলো প্লেট টেকটনিক্স, আগ্নেয়গিরি বিস্ফোরণ, ভূমিকম্প, মহাসাগরীয় খাদ গঠন এবং সমুদ্রমগ্ন পর্বতমালার সৃষ্টি দ্বারা সংঘটিত হয়। এগুলো পৃথিবীর ভূপৃষ্ঠের গঠন ও পরিবেশে দীর্ঘমেয়াদি প্রভাব ফেলে।   প্রধান পরিবর্তনের ধরণ   মিড-ওশান রিজ – দুই মহাসাগরীয় প্লেটের মধ্যবর্তী ফাঁক দিয়ে ম্যাগমা উঠে এসে নতুন ভূত্বক তৈরি করে।  সমুদ্র খাদ (Ocean Trench) – একটি প্লেট অন্যটির নিচে সাবডাকশনে গেলে গভীর খাদ গঠিত হয়।  সমুদ্রমগ্ন আগ্নেয়গিরি – আগ্নেয়গিরির অগ্নুৎপাত পানির নিচে নতুন দ্বীপ বা পার্বত্য অঞ্চল গঠন করে।  পরিবর্তনশীল তাপমাত্রা ও চাপ – ভূতলের পরিবর্তনে তাপ ও চাপের পরিবর্তন ঘটে, যা জীববৈচিত্র্য এবং সাগরের রাসায়নিক গঠনে প্রভাব ফেলে।   বৈজ্ঞানিক গুরুত্ব   **ভূমিকম্পের পূর্বাভাস**: তলদেশের গতিবিধি পর্যবেক্ষণ করে আগাম সতর্কতা দেওয়া সম্ভব।  **জলবায়ু পরিবর্তনের প্রভাব**: সামুদ্রিক তলদেশের পরিবর্তন মহাসাগরের স্রোত ও তাপমাত্রা চক্রে প্রভাব ফেলে।  **প্রাকৃতিক সম্পদের সন্ধান**: সাগরের তলে খনিজ, গ্যাস ও তেল অনুসন্ধানে এই জ্ঞান অপরিহার্য।   সমসাময়িক গবেষণা  বর্তমানে স্যাটেলাইট ম্যাপিং ও সাবমেরিন সেন্সরের মাধ্যমে তলদেশের পরিবর্তন পর্যবেক্ষণ করা হয়। বিভিন্ন আন্তর্জাতিক সংস্থা ও বিশ্ববিদ্যালয় এই বিষয়ে গবেষণা পরিচালনা করছে।   সম্পর্কিত বিষয়   প্লেট টেকটনিক্স  সামুদ্রিক ভূগোল  ভূমিকম্প  মহাসাগরীয় স্রোত   তথ্যসূত্র   National Oceanic and Atmospheric Administration (NOAA) – [Seafloor Mapping](https://oceanexplorer.noaa.gov/explorations/)  United States Geological Survey (USGS) – [Plate Tectonics](https://www.usgs.gov/programs/earthquake-hazards/science/plate-tectonics)  Nature Journal – "Tectonics of the Ocean Floor"  বিষয়শ্রেণী:মহাসাগর বিষয়শ্রেণী:ভূতত্ত্ব
সুরিন্দর সিং ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।  তথ্যসূত্র  বহিঃসংযোগ    বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ফিলিপাইন টুয়েন্টি২০ আন্তর্জাতিক ক্রিকেটার বিষয়শ্রেণী:ফিলিপিনো ক্রিকেটার
জিনিয়া (বৈজ্ঞানিক নাম Zinnia elegans ইংরেজি নাম: Zinnia) মূলত এর বাহারী রঙের ফুল হিসেবে সুপরিচিত । Asteraceae পরিবারের অন্তর্ভুক্ত একটি বিরুৎ প্রজাতির উদ্ভিদ। জিনিয়া সাদা , হলুদ , লাল , বাদামী , বেগুনী , কমলা , সবুজ হরেক রঙের হয়ে থাকে ।  বিস্তার মূলত: মেক্সিকোর এ মনোরম ফুলটি এখন সারা পৃথিবীতে চাষ করা হয় । অন্তত ২০ প্রজাতির জিনিয়া এ যাবৎ চিহ্নিত হয়েছে । মৌসুমী ফুল হিসেবে বহুল পরিচিত।Zinnia elegansজিনিয়া ফুল এটি মেক্সিকোতে আদি হলেও এটি অনেক জায়গায় শোভাময় হিসাবে লাগিয়ে থাকে। দক্ষিণ এবং মধ্য আমেরিকা, ওয়েস্ট ইন্ডিজ, আমেরিকা, অস্ট্রেলিয়া এবং ইতালিতে ছড়িয়ে ছিটিয়ে থাকা বিভিন্ন স্থান। বাগান ও প্রতিষ্ঠানের প্রাকৃতিক শোভাধারণ করে।Altervista Flora Italiana, Zinnia elegans Jacq.Berendsohn, W.G. & A.E. Araniva de González. 1989. Listado básico de la Flora Salvadorensis: Dicotyledonae, Sympetalae (pro parte): Labiatae, Bignoniaceae, Acanthaceae, Pedaliaceae, Martyniaceae, Gesneriaceae, Compositae. Cuscatlania 1(3): 290–1–290–13Dodson, C.H., A.H. Gentry & F.M. Valverde Badillo. 1985. La Flora de Jauneche: Los Ríos, Ecuador 1–512. Banco Central del Ecuador, QuitoBalick, M. J., M. H. Nee & D.E. Atha. 2000. Checklist of the vascular plants of Belize. Memoirs of The New York Botanical Garden 85: i–ix, 1–246   চিত্রমালা    তথ্যসূত্র   বহিঃসংযোগ   USDA PLANTS Database, Symbol ZINNI  Zinnia hybrids  Bold and Beautiful Zinnias  জিনিয়া চাষ পদ্ধতি  ঘরের সৌন্দর্যে জিনিয়া  বিষয়শ্রেণী:ফুল বিষয়শ্রেণী:জিনিয়া বিষয়শ্রেণী:মেক্সিকোর উদ্ভিদ বিষয়শ্রেণী:আমেরিকার উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:ইতা‌লির উদ্ভিদ
ক্রিস্পার (ইংরেজি CRISPR), যা  "ক্লাস্টার্ড রেগুলারলি ইন্টারস্পার্সড শর্ট প্যালিনড্রোমিক রিপিট্‌স" (Clustered regularly interspaced short palindromic repeats) নামক ইংরেজি পদবন্ধটির সংক্ষিপ্ত রূপ, কিছু আদিকেন্দ্রিক জীব যেমন ব্যাকটেরিয়া ও আর্কিয়ার বংশাণুসমগ্রে (জিনোমে) প্রাপ্ত কিছু ডিএনএ অনুক্রমের একটি পরিবার। আদিকেন্দ্রিক জীবটিকে বিভিন্ন ব্যাকটেরিয়াভক্ষক ভাইরাস সংক্রমিত করার ফলে যে ডিএনএ খণ্ডাংশগুলি পাওয়া যায়, তাদের থেকে এই ডিএনএ অনুক্রমগুলি বের করা যায়। পরবর্তী সংক্রমণগুলিতে সদৃশ ব্যাকটেরিয়াভক্ষকদের থেকে প্রাপ্ত ডিএনএ শনাক্ত করতে ও ধ্বংস করতে এগুলি ব্যবহার করা যায়। সুতরাং এই ডিএনএ অনুক্রমগুলি আদিকেন্দ্রিক জীবসমূহের (ভক্ষক) ভাইরাসরোধী প্রতিরক্ষা ব্যবস্থাতে কেন্দ্রীয় ভূমিকা পালন করে।  thumb|আদিকোষকেন্দ্রিক জীবের ভাইরাসরোধী ক্রিস্পার প্রতিরক্ষা কৌশলের রেখাচিত্র  ক্রিস্পার-ক্যাস ব্যবস্থা একটি আদিকোষকেন্দ্রীয় অনাক্রম্যতন্ত্র যা বহিরাগত বংশাণু উপাদান যেমন প্লাজমিড বা ভক্ষকদের ভেতরে অবস্থিত উপাদানগুলি থেকে ঘাতসহিষ্ণুতা প্রদান করে  এবং এক ধরনের অর্জিত অনাক্রম্যতা প্রদান করে। স্পেসার অনুক্রমকে আশ্রয়দানকারী আরএনএগুলি ক্রিস্পার-সংশ্লিষ্ট ক্যাস প্রোটিনগুলিকে বহিরাগত রোগসৃষ্টিকারী ডিএনএ শনাক্ত করতে এবং এগুলিকে কেটে ফেলতে সাহায্য করে। অন্যান্য আরএনএ-পরিচালিত ক্যাস প্রোটিনগুলি বহিরাগত আরএনএ কর্তন করতে পারে। এ পর্যন্ত অনুক্রমায়িত ৫০% ব্যাকটেরিয়া বংশাণুসমগ্রতে এবং প্রায় ৫০% আর্কিয়া বংশাণুসমগ্রতে ক্রিস্পার প্রোটিনগুলি পাওয়া গেছে।  এই ব্যবস্থাগুলিকে ব্যবহার করে ক্রিস্পার বংশাণু সম্পাদনা নামক কৌশল উদ্ভাবন করা হয়েছে, যাতে সচরাচর ক্যাস৯ বংশাণুটি ব্যবহার করা হয়ে থাকে। এই সম্পাদনা প্রক্রিয়াটির বহুবিধ প্রয়োগ রয়েছে, যার মধ্যে মৌলিক জীববৈজ্ঞানিক গবেষণা, জৈবপ্রযুক্তি পণ্য উদ্ভাবন এবং রোগসমূহের চিকিৎসা অন্যতম।CRISPR-CAS9, TALENS and ZFNS - the battle in gene editing https://www.ptglab.com/news/blog/crispr-cas9-talens-and-zfns-the-battle-in-gene-editing/ ক্রিস্পার-ক্যাস৯ বংশাণুসমগ্র সম্পাদনা কৌশলটি উদ্ভাবনের জন্য ২০২০ সালে এমানুয়েল শারপঁতিয়ে ও জেনিফার ডাউডনা-কে রসায়নে নোবেল পুরস্কার প্রদান করা হয়।  তথ্যসূত্র  বিষয়শ্রেণী:জৈবপ্রযুক্তি বিষয়শ্রেণী:বংশাণু প্রকৌশল বিষয়শ্রেণী:আণবিক জীববিজ্ঞান বিষয়শ্রেণী:অনাক্রম্যতন্ত্র বিষয়শ্রেণী:জীববৈজ্ঞানিক প্রকৌশল বিষয়শ্রেণী:উদীয়মান প্রযুক্তি বিষয়শ্রেণী:বংশাণুসমগ্র সম্পাদনা বিষয়শ্রেণী:অ-সংকেতী আরএনএ
পান্না কায়সার (১৯৫০–২০২৩) বাংলাদেশের একজন ঔপন্যাসিক, গবেষক ও ৭ম জাতীয় সংসদের সংরক্ষিত মহিলা আসনের সদস্য ছিলেন।   জন্ম ও শিক্ষাজীবন  পান্না কায়সার ২৫ মে ১৯৫০ সালে জন্মগ্রহণ করেন। তার আরেক নাম সাইফুন্নাহার চৌধুরী। তার স্বামী শহীদুল্লা কায়সার একজন বিশিষ্ট সাংবাদিক, লেখক এবং রাজনীতিক ছিলেন।   ব্যক্তিগত জীবন  পান্না কায়সার ঢাকায় এসেছিলেন প্রথম স্বামীকে ডিভোর্স দেয়ার পরে নিজের মত করে জীবন গুছিয়ে নিতে। তিনি ভর্তি হয়েছিলেন ঢাকা বিশ্ববিদ্যালয়ের বাংলা বিভাগে। শিক্ষক হিসেবে তিনি পেয়েছিলেন মুনির চৌধুরী, মোফাজ্জল হায়দার চৌধুরীর মত শিক্ষকদের।A book by Panna Kaysar ১৭ ফেব্রুয়ারি ১৯৬৯ সালে শহীদুল্লাহ কায়সার এর সাথে তার বিয়ে হয়। সেদিন ঢাকা শহরে কার্ফিউ ছিল। পুরো দেশ তখন গণআন্দোলনে উত্তাল। শহীদুল্লাহ কায়সার এর হাত ধরে তার পরিচয় আধুনিক সাহিত্যের সাথে, রাজনীতির সাথে। তার সংসার জীবন স্থায়ী হয় মাত্র দুই বছর দশ মাসের মত। ১৯৭১ সালের ১৪ ডিসেম্বর সন্ধ্যায় আলবদর বাহিনীর কজন সদস্য শহীদুল্লা কায়সারকে তার বাসা ২৯ বি কে গাঙ্গুলী লেন থেকে ধরে নিয়ে যায়। তারপর তিনি আর ফেরেন নি।  তিনি শিশু কিশোর সংগঠন 'খেলাঘর' এর প্রেসিডিয়াম মেম্বার ছিলেন সেই ১৯৭৩ সাল থেকে। ১৯৯০ তে তিনি এই সংগঠনের প্রধান হিসেবে দায়িত্ব গ্রহণ করেন।  পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন।  তার দুই সন্তান, শমী কায়সার ও অমিতাভ কায়সার। শমী কায়সার টেলিভিশন ও চলচ্চিত্রে অভিনেত্রী হিসাবে খ্যাতি অর্জন করেছেন।   রাজনৈতিক ভূমিকা  পান্না কায়সার ১৯৯৬-২০০১ সালের জাতীয় সংসদে আওয়ামী লীগের একজন সাংসদ ছিলেন।   সাহিত্যকর্ম    মুক্তিযুদ্ধ: আগে ও পরে (১৯৯১)  মুক্তি (১৯৯২)  নীলিমায় নীল (১৯৯২)  হৃদয়ে বাংলাদেশ (১৯৯৩)  মানুষ (১৯৯৪)  অন্য কোনখানে (১৯৯৪)  তুমি কি কেবলি ছবি (১৯৯৪)  রাসেলের যুদ্ধযাত্রা (১৯৯৪)  দাঁড়িয়ে আছ গানের ওপারে (১৯৯৪)  আমি (১৯৯৪)  না পান্না না চুনি (১৯৯৫)  অন্য রকম ভালোবাসা (১৯৯৫)  সুখ (১৯৯৫)  পুরস্কার মুক্তিযুদ্ধভিত্তিক গবেষণায় অবদান রাখার জন্য তাকে ২০২১ সালের বাংলা একাডেমি সাহিত্য পুরস্কারে ভূষিত করা হয়।  মৃত্যু তিনি ৪ আগস্ট ২০২৩ তারিখে রাজধানীর একটি হাসপাতালে মৃত্যুবরণ করেন।   আরও দেখুন   শহীদুল্লাহ কায়সার  শমী কায়সার   তথ্যসূত্র   বিষয়শ্রেণী:বাঙালি ঔপন্যাসিক বিষয়শ্রেণী:ফেনী জেলার রাজনীতিবিদ বিষয়শ্রেণী:বাংলাদেশী নারী ঔপন্যাসিক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:১৯৫০-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২০২৩-এ মৃত্যু বিষয়শ্রেণী:৭ম জাতীয় সংসদের সংরক্ষিত মহিলা আসনের সদস্য
আকার   গ্রেট সুইফট এর প্রসারিত অবস্থায় ডানার আকার ৫০-৬০ মিলিমিটার দৈর্ঘের হয়।   বিস্তার  এই প্রজাতিকে ভারত ( মহারাষ্ট্র, মধ্যপ্রদেশ, হিমাচল প্রদেশ থেকে অরুণাচল প্রদেশ), নেপাল, ভুটান, বাংলাদেশ, মায়ানমার এবং সিঙ্গাপুর এর মান্ডাই অঞ্চলেও এদের দেখা মেলে। জানুয়ারি এবং আগস্ট থেকে নভেম্বর অবধি সাধারনত এদের দেখা যায়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।  সামনের ডানার উপরিতল, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।  সামনের ডানার নিম্নতল, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।  পিছনের ডানার উপরিতল, ৪ নং ইন্টাওস্পেসে একটি সাদা লম্বাটে ছোপ বর্তমান।  পিছনের ডানার নিম্নতল, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।  শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।   আচরণ  এই প্রজাতি জঙ্গলে আবদ্ধ থাকতেই পছন্দ করে। হিমালয় এর ১৭০০মিটার উচ্চতা পর্যন্ত জঙ্গল ভূমিতে এদের বিচরণ নথিভুক্ত রয়েছে। এরা খুব দ্রুত উড়তে পারে। আংশিকভাবে ডানা খোলা অবস্থায় এদের রৌদ্র পোহাতে দেখা যায়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি
এলিফ্যান্টা গুহা হলো গুহা মন্দিরগুলির একটি সংগ্রহ যা প্রধানত হিন্দু দেবতা শিবের উদ্দেশ্যে নিবেদিত ।Elephanta Island, Encyclopedia Britannica  তারা এলিফ্যান্টা দ্বীপে বা ঘরাপুরি (আক্ষরিক অর্থে "গুহাগুলির শহর") মুম্বাই হারবারে ভারতের মহারাষ্ট্র রাজ্যের মুম্বাই থেকে ১০ কিলোমিটার (6.2 মাইল) পূর্বে, জওহরলাল নেহরু বন্দর থেকে প্রায় ২ কিলোমিটার (1.2 মাইল) পশ্চিমে অবস্থিত । দ্বীপটিতে পাঁচটি হিন্দু গুহা, কয়েকটি বৌদ্ধ স্তূপ ঢিবি রয়েছে যা খ্রিস্টপূর্ব ২য় শতাব্দীর। এখানে আরো জলের ট্যাঙ্ক সহ দুটি বৌদ্ধ গুহা রয়েছে।   চিত্র    তথ্যসূত্র    বহিঃসংযোগ    Video of the caves MTDC site   Elephanta Caves Photos from Himanshu Sarpotdar  - Photographs of elephanta and other sites in maharashtra  Information on the caves  Description of Rashtrakutas architecture in the caves  TempleNet - Elephanta Caves  Elephanta Cave temple plan  North enterance temple plan  বিষয়শ্রেণী:মহারাষ্ট্রের বিশ্ব ঐতিহ্যবাহী স্থান বিষয়শ্রেণী:মহারাষ্ট্রের হিন্দু মন্দির বিষয়শ্রেণী:ভারতের শিব মন্দির বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:ভারতের চিত্রলিপি সম্বলিত গুহা বিষয়শ্রেণী:ভারতের স্থাপত্য বিষয়শ্রেণী:চালুক্য রাজবংশ বিষয়শ্রেণী:ভারতীয় রক-কাট আর্কিটেকচার বিষয়শ্রেণী:ভারতের হিন্দু গুহা মন্দির বিষয়শ্রেণী:ভারতের বৌদ্ধ গুহা বিষয়শ্রেণী:ভারতের প্রাক্তন জনবহুল স্থান বিষয়শ্রেণী:ভারতের ছবিযুক্ত গুহা বিষয়শ্রেণী:ভারতের প্রথম সহস্রাব্দের স্থাপনা বিষয়শ্রেণী:রায়গড় জেলার পর্যটন আকর্ষণ বিষয়শ্রেণী:গুপ্ত শিল্প বিষয়শ্রেণী:মুম্বাইতে পাবলিক আর্ট বিষয়শ্রেণী:১ম সহস্রাব্দে ভারতে প্রতিষ্ঠিত
এফটিএম ফিটনেস ওয়ার্ল্ড হল একটি সংস্থা ২০১২ সালে মার্কিন যুক্তরাষ্ট্রের জর্জিয়া অঙ্গরাজ্যের রাজধানী আটলান্টায় প্রতিষ্ঠিত হয়। সংস্থার প্রতিষ্ঠাতা ছিলেম নিও স্যান্ডজা নামধারী একজন ট্রান্সজেন্ডার পুরুষ।  এফটিঅএম ফিটনেস ওয়ার্ল্ড ২০১৪ সালে তাদের প্রথম বার্ষিক সম্মেলন ট্রান্সফিটকন -এর আয়োজন করে যা বিশেষভাবে ট্রান্সজেন্ডার সম্প্রদায়ের জন্য নিবেদিত ছিল। মানসিক, শারীরীক এবং আত্মিক স্বাস্থ্য এই মূলমন্ত্রকে সঙ্গী করে তিন দিনব্যাপী এই সম্মেলনের আয়োজন করা হয়।  এই সম্মেলনের উদ্দেশ্য ছিল ট্রান্সজেন্ডার ব্যক্তিদের জীবনের পাঁচটি মূল ক্ষেত্রের উন্নয়নের দিকে মনোনিবেশ: সুস্থতা ( স্বাস্থ্য, ফিটনেস এবং পুষ্টি), আধ্যাত্মিকতা, সম্পর্ক, আর্থিক এবং ব্যক্তিগত উন্নয়ন। এই সম্মেলনের বিশেষ আকর্ষন ছিল ট্রান্সজেন্ডারদের জন্য আয়োজিত প্রথম ঐতিহাসিক বডিবিল্ডিং প্রতিযোগিতা। -  শন স্টিনসন সেই প্রতিযোগীতায় বিজয়ীর শিরোপা পেয়েছিলেন। -  এরপর সম্মেলনটি প্রতিবছর অনুষ্ঠিত হতে শুরু করে। সম্মেলনের তৃতীয় বছরে পাওয়ারলিফটিং প্রতিযোগিতা যুক্ত হয়, যেখানে প্রধান বিচারক হিসেবে উপস্থিত ছিলেন জনাতে মেরি ক্রক  ২০১৬ সালে, এফটিএম ফিটনেস ওয়ার্ল্ড একটি নতুন শাখা গঠন করে, যার নাম, দ্য ইন্টারন্যাশনাল অ্যাসোসিয়েশন অফ ট্রান্স বডিবিল্ডার্স। এই শাখা ২০১৭ সালে তাদের প্রথম আনুষ্ঠানিক প্রতিযোগিতার আয়োজন করে। এফটিএম ফিটনেস ওয়ার্ল্ড-এর এই কার্যক্রম ট্রান্সজেন্ডার ব্যক্তিদের শরীরচর্চা ও সামগ্রিক উন্নয়নের জগতে একটি নতুন পথ উন্মোচন করেছে, যা কেবল শারীরিক নয়, মানসিক ও আত্মিক সুস্থতার প্রতিও গুরুত্ব প্রদান করে। এটি ট্রান্সজেন্ডার কমিউনিটির মধ্যে আত্মবিশ্বাস, ক্ষমতায়ন এবং দৃঢ়তা গড়ে তুলতে এক অনন্য অবদান রেখেছে।   তথ্যসূত্র   বিষয়শ্রেণী:ব্যায়াম সংগঠন বিষয়শ্রেণী:২০১২-এ প্রতিষ্ঠিত মার্কিন কোম্পানি বিষয়শ্রেণী:আটলান্টা ভিত্তিক কোম্পানি
নুরুল হুদা কমিশন হলো বাংলাদেশের দ্বাদশ নির্বাচন কমিশন। ২০১৭ সালের অনুসন্ধান কমিটির সুপারিশের ভিত্তিতে ৬ ফেব্রুয়ারি এই কমিশন গঠন করেন রাষ্ট্রপতি আবদুল হামিদ। প্রধান নির্বাচন কমিশনার কে এম নুরুল হুদা সহ এই কমিশনের সদস্য সংখ্যা ৫ জন। এই কমিশনের অধীনে একাদশ জাতীয় সংসদ নির্বাচন অনুষ্ঠিত হয়। ২০২২ সালের ১৪ ফেব্রুয়ারি এই কমিশনের মেয়াদ শেষ হয়।   প্রেক্ষাপট  ২০১৭ সালের ৮ ফেব্রুয়ারি একাদশ নির্বাচন কমিশন রকিবুদ্দিন কমিশনের মেয়াদ শেষ হয়। তার পূর্বে দ্বাদশ নির্বাচন কমিশন গঠনের জন্য ২০১৬ সালের ১৮ ডিসেম্বর থেকে ২০১৭ সালের ১৮ জানুয়ারি পর্যন্ত বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি আবদুল হামিদ। রাষ্ট্রপতি ২৫ জানুয়ারি নির্বাচন কমিশন গঠনে ৬ সদস্যবিশিষ্ট অনুসন্ধান কমিটি গঠন করেন। অনুসন্ধান কমিটি ৬ ফেব্রুয়ারি নির্বাচন কমিশন গঠনে ১০ জনের নাম বাছাই করে রাষ্ট্রপতিকে একটি সুপারিশ জমা দেন। ৬ ফেব্রুয়ারি বাংলাদেশের সংবিধানের ১১৮(১) অনুচ্ছেদের ক্ষমতাবলে রাষ্ট্রপতি সুপারিশ থেকে ৫ জনকে নির্বাচন কমিশনে নিয়োগ দেন। ১৫ ফেব্রুয়ারি নব নিয়োগপ্রাপ্ত কমিশন শপথ গ্রহণ করে।   সদস্যবৃন্দ  বাংলাদেশের সংবিধান অনুযায়ী এই কমিশনের সদস্য সংখ্যা ৫ জন। কমিশনের সদস্য: কে এম নুরুল হুদা রফিকুল ইসলাম মাহবুব তালুকদার কবিতা খানম শাহাদাত হোসেন চৌধুরী   প্রতিক্রিয়া    কার্য বিবরণী    মূল্যায়ন   আরও দেখুন   বাংলাদেশ নির্বাচন কমিশনের তালিকা   তথ্যসূত্র   বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি কমিশন বিষয়শ্রেণী:বাংলাদেশ নির্বাচন কমিশন
লাদাখ পর্বতমালা দক্ষিণ-মধ্য এশিয়াতে হিমালয় পর্বতমালা অঞ্চলের অন্তর্ভুক্ত কারাকোরাম পর্বতমালার দক্ষিণ-পূর্ব বাহু। পর্বতমালাটি কাশ্মীরের পাকিস্তান নিয়ন্ত্রিত গিলগিত বালতিস্তান অঞ্চলে সিন্ধু নদ ও  শ্যোক নদীর সঙ্গমস্থলের কাছ থেকে বের হয়ে দক্ষিণ-পূর্ব দিকে প্রায় ৩৭০ কিলোমিটার ধরে উত্তর ভারতের কেন্দ্রশাসিত অঞ্চল লাদাখের মধ্য দিয়ে প্রসারিত হয়ে চীনের তিব্বত স্বায়ত্তশাসিত অঞ্চলের সীমান্ত অবধি চলে গিয়েছে।Ladakh Range, Encyclopedia Britannica, retrieved 22 April 2018. প্রায় ৬১০০ মিটার চূড়ারেখা বিশিষ্ট পর্বতমালাটি সিন্ধু নদের উত্তর-পূর্ব তীর ও শ্যোক নদীর দক্ষিণ-পশ্চিম তীরের মধ্যবর্তী অঞ্চলে অবস্থিত।  লাদাখ পর্বতমালাটি লাদাখ ব্যাথোলিথের গ্রানাইট শিলা দিয়ে গঠিত, যেটি উত্তরে শ্যোক সন্ধি অঞ্চল এবং দক্ষিণে সিন্ধু সন্ধি অঞ্চল দ্বারা সীমায়িত। এখানকার জলবায়ু অর্ধ-ঊষর প্রকৃতির। নিচু ঢালগুলিতে গ্রীষ্মকালীন সর্বোচ্চ তাপমাত্রা ৩০ ডিগ্রি সেলসিয়াস ছাড়িয়ে যেতে পারে এবং শীতকালে ৪০০০ মিটার উচ্চতা বা তদুর্ধ্বে অবস্থিত এলাকাগুলির গড় মাসিক তাপমাত্রা ০ ডিগ্রি সেলসিয়াসের নিচে নেমে যেতে পারে। এখানে উদ্ভিজ্জের পরিমাণ অল্প, মূলত খর্বাকৃতি ঘাস ও ঝোপ বা গুল্ম জাতীয় উদ্ভিদ দেখা যায়। পাকিস্তান শাসিত কাশ্মীরে সিন্ধু নদের দক্ষিণ-পশ্চিমে অবস্থিত দেওসাই পর্বতমালাটিকে কখনও কখনও লাদাখ পর্বতমালার অংশ হিসেবে গণ্য করা হয়। লাদাখ পর্বতমালার দক্ষিণের বাহুটিকে কখনও কখনও , বিশেষ করে তিব্বত অঞ্চলে, কৈলাস পর্বতমালা নামে ডাকা হয়।  লাদাখ পর্বতমালার প্রধান গিরিপথগুলি হল চোরবাত (৫০৯০ মিটার), দিগার লা (৫৪০০ মিটার), খারদুং লা (৫৬০২ মিটার), চাং লা (৫৫৯৯ মিটার) এবং তসাকা লা (৪৭২৪ মিটার)।   তথ্যসূত্র    গ্রন্থ ও রচনাপঞ্জি              বহিঃসংযোগ   লাদাখের মানচিত্র, Bame Duniya blogspot, 19 March 2013  বিষয়শ্রেণী:লাদাখের ভূমিরূপ বিষয়শ্রেণী:ভারতের পর্বতমালা বিষয়শ্রেণী:পাকিস্তানের পর্বতমালা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  মেরাজ (আলাপ) ১৩:০১, ৭ অক্টোবর ২০১৭ (ইউটিসি) সৈয়দ গোলামুর রহমান   – (অপসারণের প্রস্তাবনা দেখুনলগ দেখুন) () জীবনী উল্লেখযোগ্যতার শর্ত পূরণ হয় এমন কোনো সূত্র নেই। নিবন্ধটি জীবনী উল্লেখযোগ্যতার মাপকাঠি ও উইকিপিডিয়া:উল্লেখযোগ্যতা#উল্লেখযোগ্যতার সাধারণ সূচক পূরণ করতে ব্যর্থ।  ~মহীন (আলাপ) ০৫:৫৪, ৮ সেপ্টেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
চিত্র আপলোড সম্পর্কিত কিছু পরামর্শ right|100px  আমরা আপনাকে উইকিমিডিয়া কমন্সে অ্যাকাউন্ট তৈরি করে অথবা লগইন করে চিত্রটিকে সেখানে আপলোড করার জন্য  উৎসাহিত করি।  উইকিপিডিয়াতে চিত্র আপলোড করার জন্য আপনাকে ধন্যবাদ। এই বার্তাটি কেবলমাত্র আপনার জন্য সাহায্য ও নীতিবার্তা। সাবধানতার সাথে ছবি বা চিত্র আপলোড করুন। চিত্র বা কোনো মিডিয়া আপলোড করার আগে এটা নিশ্চিত হয়ে নিন যে, আপনি উইকিপিডিয়া ছবি ব্যবহারের নীতি ভালো করে পাঠ করেছেন ও সেগুলিকে অনুসরণ করছেন। দয়া করে জেনে রাখুন  আপনি যে চিত্র বা মিডিয়াকে ইন্টারনেটে পাবেন তার স্বত্ব সংরক্ষিত বা কপিরাইটযুক্ত এবং তা উইকিপিডিয়ায় আপলোড করার উপযুক্ত নয়। তাই কপিরাইট সংরক্ষিত ছবি বা ওয়েবসাইট থেকে প্রাপ্ত কপিরাইটকৃত ছবি আপলোড করা থেকে বিরত থাকুন। আপনি যে চিত্র বা মিডিয়া আপলোড করতে চাইছেন তা কি মুক্ত (Free)? (যা আপনার ক্যামেরায় তোলা ও উইকিপিডিয়াতে মুক্ত করার ইচ্ছা প্রকাশ করেন বা ১০০ বছর আগের ছবি।) তবে দয়া করে উইকিমিডিয়া কমন্সে অ্যাকাউন্ট তৈরি করে অথবা লগইন করে চিত্রটিকে সেখানে আপলোড করার চেষ্টা করুন।   <nowiki> {{Information |Description= |Source= |Date= |Author= |Permission= |other_versions= }}</nowiki> উইকিপিডিয়াতে চিত্র আপলোড অবশ্যই উৎস ও সারাংশ এবং কপিরাইট ট্যাগ ড্রপ-ডাউন মেনু থেকে উল্লেখ করতে হবে। যদি আপনি পূর্বে অন্যান্য ফাইল আপলোড করে থাকেন, তবে তা পরীক্ষা করে বিবেচনা করুন যে আপনি তাদের উৎ‍স ও কপিরাইট লাইসেন্সের ঠিক উল্লেখ করেছেন কিনা। আপনি [{{subst:fullurl:Special:Log|type=upload&user={{subst:PAGENAMEE}}}} এই সংযোগটিকে] অনুসরণ করে আপনার পূর্বের আপলোড করা ফাইলগুলিকে একটি তালিকা আকারে পাবেন। সেগুলিকে যথাযথ ঠিক করুন। সারাংশ বর্ণনা দেবার জন্য আপনাকে পাশের সারাংশ ফর্মটি কপি পেস্ট করতে হবে আপলোডের সারাংশে। উইকিপিডিয়াতে  বিভিন্ন প্রকারের সারাংশ ফর্ম আছে। এটি একটি আদর্শ সারাংশ ফর্ম। আপনি ফাইল আপলোড করার সময় ব্যবহার করার চেষ্টা করুন যেখানে...  Description আপনার ফাইলের যতোটা সম্ভব বিস্তারিত বর্ণনা দিন  Source উৎস হিসাবে ওয়েবলিঙ্ক দিন অথবা আপনার নিজের কাজ হলে লিখুন "নিজস্ব কাজ"  Date এই কাজে তৈরি অথবা প্রকাশের তারিখ দিন  Author এর প্রণেতার নাম দিন  উৎসবিহীন ও কপিরাইট ট্যাগবিহীন চিত্রগুলিকে এক সপ্তাহের মধ্যে অপসারণ করা হবে (দ্রুত অপসারণ নীতিমালা মতে)। যদি চিত্রটি মুক্ত নয় এমন লাইসেন্সের(সৌজন্যমূলক ব্যবহার) মধ্যে পড়ে তবে ৪৮ ঘন্টার মধ্যে চিত্রগুলিকে অপসারণ করা হবে। যদি আপনার এই বিষয়ে আরও কোনো প্রশ্ন থাকে, দয়া করে মিডিয়া কপিরাইট প্রশ্ন পাতায় বা আমার আলাপ পাতায় জানান। আপনাকে আবারো ধন্যবাদ।